Oddvar Dobloug

Oddvar Dobloug (født 5. januar 1916, død 17. mars 1995 i ElverumDødsannonse i Aftenposten, morgenutgaven 20. mars 1995, s. 11.) var en norsk kaptein i Kompani Linge som deltok i operasjoner i Gudbrandsdalen og Østerdalen under andre verdenskrig. Han ble dekorert med Krigskorset.

 Andre verdenskrig 
Dobloug tok seg i 1941 til Storbritannia, der han ble med i Norwegian Independent Company No. 1.«Oddvar Dobloug», Aftenposten, 24. mars 1995, s. 11.

I november 1942 ble han sendt på hemmelig oppdrag i det okkuperte Norge. Et nytt oppdrag fulgte i september 1943, og han var deretter aktiv i Gudbrandsdalen og Østerdalen til krigens slutt. Han arbeidet først med å bygge opp Milorg, så var han fra april 1944 en del av Operasjon Grebe. Dobloug var nestkommanderende for operasjonen. Han hadde blant annet i januar 1945 deltatt i aksjonen mot Tressa bro på Koppang og deretter i sprengningen av Åsta bro i februar.

 Utmerkelser 
Dobloug mottok Krigskorset med sverd i 1947. Han ble også tildelt St. Olavsmedaljen med to ekegrener.  
Av britene ble Doubloug tildelt King's Medal for Courage in the Cause of Freedom.«Ordenstildeling i den britiske ambassade», Aftenposten, morgennummeret 16. januar 1948, s. 3.


 Referanser 

Kategori:Norske offiserer
Kategori:Medlemmer av Kompani Linge
Kategori:Krigskorset
Kategori:St. Olavsmedaljen med ekegren